അട്ടപ്പാടിയിലെ ആദിവാസികളില് മരുന്ന് പരീക്ഷണമെന്ന് ആരോപണം പാലക്കാട് അട്ടപ്പാടിയിലെ ആദിവാസികളില് എച്ച്.ആര്.ഡി.എസ് ഇന്ത്യ മരുന്ന് പരീക്ഷണം നടത്താന് ശ്രമിക്കുന്നതായി ആരോപണം. മരുന്ന് കമ്ബനികള്ക്കായി വ്യക്തികളുടെ വിവരങ്ങള് ശേഖരിക്കുന്നതായും ആരോപണം ഉയര്ന്നിട്ടുണ്ട്. യാതൊരു അനുമതിയും ഇല്ലാതെ നടത്തുന്ന മരുന്ന് വിതരണത്തിനെതിരെ ശക്തമായ നടപടി സ്വീകരിക്കുമെന്ന് ഷോളയൂര് പഞ്ചായത്ത് പ്രസിഡന്റ് അറിയിച്ചു. അനധികൃത മരുന്ന് വിതരണത്തിനെതിരെ എച്ച്.ആര്.ഡി.എസിനെതിരെ നടപടി എടുക്കാനാണ് ഷൊളയൂര് പഞ്ചായത്തിന്റെ തീരുമാനം. എന്നാല് സര്ക്കാര് അംഗീകരിച്ച ആഴ്സനിക് ആല്ബം 30 എന്ന കോവിഡ് പ്രതിരോധ മരുന്നാണ് വിതരണം ചെയ്യുന്നതെന്നാണ് എച്ച്.ആര്.ഡി.എസിന്റെ വിശദീകരണം. സംഭവത്തില് വിവിധ വകുപ്പുകളുടെ അന്വേഷണം ഉടന് ആരംഭിക്കും. കോവിഡ് പ്രതിരോധ ഹോമിയോ മരുന്ന് എന്ന പേരിലാണ് എച്ച്.ആര്.ഡി.എസ് ആദിവാസി ഊരുകളില് മരുന്ന് വിതരണം ചെയ്യുന്നത്. ഇതില് ദുരൂഹതയുണ്ടെന്ന് പൊതുപ്രവര്ത്തകയും എന്.സി.പി ജില്ലാ സെക്രട്ടറിയുമായ സി.എ സലോമി പറഞ്ഞു. ആദിവാസികളുടെ രേഖകള് മരുന്ന് കമ്ബനികളുടെ ആവശ്യങ്ങള്ക്ക് വരെ ഉപയോഗപെടുത്താന് സാധ്യതയുണ്ടെന്ന് ആദിവാസി കോണ്ഗ്രസ് നേതാവ് ടി.ബി മുരുകേഷന് പറഞ്ഞു.